42. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 133 της 12/12 Ιουν.1997 (ΦΕΚ Α΄121) Άσκηση του δικαιώματος του εκλέγειν και εκλέγεσθαι κατά τις δημοτικές και κοινοτικές εκλογές από πολίτες της Ευρωπαϊκής Ένωσης που κατοικούν στην Ελλάδα και δεν είναι έλληνες πολίτες ,σε συμμόρφωση προς την 94/80/ΕΚ. Οδηγία του Συμβουλίου της Ευρωπαϊκής Ένωσης (L 368 της 31.12.1994 σελ. 38). Έχοντας υπόψη: 1. Τις διατάξεις: α. Του άρθρου 4 TOU Ν. 1338/1983 «'Εφαρμογή του κοινοτικού δικαίου» (Α’34), όπως αντικαταστάθηκαν, από τις διατάξεις του άρθρου 6 παρ. 4 του Ν. 1440/1984 «Συμμετοχή της Ελλάδας στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού Εφοδιασμού EYRA-ΤΟΜ» «(Α΄70), με το άρθρο 65 του Ν. 1892/1990 «Για τον εκσυγχρονισμό και την ανάπτυξη και άλλες διατάξεις» (Α' 101), με το άρθρο 31 του Ν. 2076/1992» «Ανάληψη και άσκηση δραστηριότητας πιστωτικών ιδρυμάτων και άλλες συναφείς διατάξεις» (Α' 130) και με το άρθρο 19 του Ν. 2367/1995 «Νέοι χρηματοπιστωτικοί θεσμοί και άλλες διατάξεις» (Α' 261). β. Της παραγράφου 2 του άρθρου δευτέρου του Ν. 2077/1992 «Κύρωση της συνθήκης για την Ευρωπαϊκή Ένωση και των σχετικών προτοκόλλων και δηλώσεων που περιλαμβάνονται στην τελική Πράξη» (Α' 136). γ. Του άρθρου 29Α' του Ν. 1558/1985 «Κυβέρνηση και Κυβερνητικά Όργανα (Α' 137), που προστέθηκε με το άρθρο 27 του ν. 2081/1992» Ρύθμιση του θεσμού των Επιμελητηρίων κ.λ.π. (Α' 154) και αντικαταστάθηκε με το άρθρο 1 παρ. 2α του Ν. 2469/1997 (Α' 38). 2. Το γεγονός ότι από τις διατάξεις του παρόντος δεν προκαλείται δαπάνη σε βάρος του Κρατικού Προϋπολογισμού. 3. Την αριθ. 245/1997 γνωμοδότηση του Συμβουλίου της Επικρατείας, μετά από πρόταση των Υπουργών Εσωτερικών, Δημόσιας Διοίκησης και Αποκέντρωσης, και Εθνικής Οικονομίας, αποφασίζουμε: ΄Αρθρ.1.-Σκοπός του παρόντος προεδρικού διατάγματος είναι η προσαρμογή της ελληνικής Εκλογικής Νομοθεσίας προς την 94/80/ΕΚ Οδηγία του Συμβουλίου της Ευρωπαϊκής Ένωσης (L 368 της 31.12.1994 σελ. 38) για την άσκηση του δικαιώματος του εκλέγειν και εκλέγεσθαι κατά τις δημοτικές και κοινοτικές εκλογές από τους πολίτες της Ένωσης που κατοικούν σε κράτος μέλος του οποίου δεν είναι υπήκοοι. Ορισμός Εννοιών Άρθρ.2.-Κατά τις διατάξεις του παρόντος προεδρικού διατάγματος νοούνται ως: α. «κύριος οργανισμός τοπικής αυτοδιοίκησης», οι δήμοι και οι κοινότητες του ελληνικού Κράτους. β. «δημοτικές και κοινοτικές εκλογές», οι εκλογές με καθολική, μυστική και άμεση ψηφοφορία για την ανάδειξη των δημοτικών και κοινοτικών αρχών. γ. «κράτος μέλος κατοικίας», το κράτος μέλος στο οποίο κατοικεί ο πολίτης της Ένωσης χωρίς να έχει την ιθαγένεια του. δ. «κράτος μέλος καταγωγής», το κράτος μέλος του οποίου ο πολίτης της Ένωσης είναι υπήκοος. ε. «εκλογέας», για την εφαρμογή του παρόντος είναι κάθε πολίτης της Ένωσης που χωρίς να έχει την ελληνική ιθαγένεια κατοικεί εντός της ελληνικής Επικράτειας και έχει το δικαίωμα του εκλέγειν στις δημοτικές και κοινοτικές εκλογές στην Ελλάδα σύμφωνα με τις διατάξεις του παρόντος προεδρικού διατάγματος. στ. «εκλόγιμος», για την εφαρμογή του παρόντος είναι κάθε πολίτης της Ένωσης που χωρίς να έχει την ελληνική ιθαγένεια είναι εκλόγιμος για τις δημοτικές και κοινοτικές εκλογές στην Ελλάδα, σύμφωνα με τις διατάξεις του παρόντος προεδρικού διατάγματος. ζ. «εκλογικός κατάλογος», ο επίσημος κατάλογος όλων των εκλογέων που έχουν το δικαίωμα του εκλέγειν σε ορισμένο δήμο ή κοινότητα ή ενορία όπου συντρέχει περίπτωση, ο οποίος καταρτίζεται και ενημερώνεται από τις αρμόδιες υπηρεσίες σύμφωνα με τα οριζόμενα από τη νομοθεσία για την εκλογή βουλευτών. η. «ημέρα αναφοράς», η ημέρα ή οι ημέρες κατά τις οποίες οι πολίτες της Ένωσης υποχρεούνται να πληρούν, σύμφωνα με την ελληνική νομοθεσία, για την εκλογή των δημοτικών και κοινοτικών αρχών, τις προϋποθέσεις που απαιτούνται για την άσκηση του δικαιώματος του εκλέγειν ή του εκλέγεσθαι. (Μετά τη σελ. 54,30(β)  Σελ.54,31 Τεύχος 1424 Σελ. 69 Νομαρχιακές και Δημοτικές Εκλογές 3.Α.β.42 θ. «υπεύθυνη δήλωση», η πράξη που προέρχεται από τον ενδιαφερόμενο και το ακριβές περιεχόμενο της οποίας συνεπάγεται κυρώσεις, σύμφωνα με τον ισχύοντα νόμο. Δικαίωμα εκλέγειν και εκλέγεσθαι πολιτών της Ευρωπαϊκής Ένωσης. Προϋποθέσεις 'Αρθρ.3.-1. «Οι εκλογείς», μπορούν να ασκούν στην Ελλάδα το δικαίωμα του εκλέγειν και εκλέγεσθαι κατά τις δημοτικές και κοινοτικές εκλογές, σύμφωνα με όσα ισχύουν για τους έλληνες πολίτες και με την επιφύλαξη των οριζομένων στα επόμενα άρθρα. «2. Οι εκλογείς μπορούν να ασκούν το δικαίωμα του εκλέγειν τόσο στην Ελλάδα όσο και στο κράτος-μέλος καταγωγής τους». Η παρ. 2, αντικαταστάθηκε ως άνω από την παρ. 1 άρθρου μόνου Π.Δ. 320/30-31 Δεκ. 1999 (ΦΕΚ Α΄305), κατωτ. αριθ. 45. 3.(Καταργήθηκε από την παρ. 2 άρθρου μόνου Π.Δ. 320/30-31 Δεκ. 1999 (ΦΕΚ Α΄305), κατωτ. αριθ. 45). 4. Οι εκλογείς πρέπει: «α) Να είναι εγγεγραμμένοι σε εκλογικό κατάλογο δήμου ή κοινότητας του ελληνικού κράτους και να είναι εφοδιασμένοι με εκλογικό βιβλιάριο. η εγγραφή στους εκλογικούς καταλόγους ενεργείται όπως ορίζεται κάθε φορά στη νομοθεσία για την εκλογή βουλευτών». Η περίπτ. α αντικαταστάθηκε ως άνω από την παρ. 3 άρθρου μόνου Π.Δ. 320/30-31 Δεκ. 1999 (ΦΕΚ Α΄305), κατωτ. αριθ. 45. β. Να έχουν το δικαίωμα του εκλέγειν και να μην έχουν στερηθεί από αυτό σύμφωνα με τα άρθρα 4 και 5 της νομοθεσίας για την εκλογή βουλευτών (Π.Δ. 92/1994) και σύμφωνα με το δίκαιο του κράτους μέλους καταγωγής τους. 5. «Οι εκλογείς» που επιθυμούν να ασκήσουν το δικαίωμα του εκλέγειν στην Ελλάδα, οφείλουν να υποβάλουν αίτηση με τα απαραίτητα δικαιολογητικά κατά τα οριζόμενα στα άρθρα 10 και 11 της νομοθεσίας για την εκλογή βουλευτών (Π.Δ. 92/1994) προκειμένου να εγγραφούν σε εκλογικό κατάλογο δήμου ή κοινότητας της ελληνικής επικράτειας. Οι εκλογείς αυτοί δεν υποβάλλουν το πιστοποιητικό του εδαφίου α' της παραγράφου 1 του άρθρου 10 του ανωτέρω προεδρικού διατάγματος. Σελ. 54,32 Τεύχος 1424 Σελ. 70 6. «Ο εκλογέας» πρέπει επίσης. α. (Καταργήθηκε από την παρ. 4 άρθρου μόνου Π.Δ. 320/30-31 Δεκ. 1999 (ΦΕΚ Α΄305), κατωτ. αριθ. 45). «β. Να δηλώσει στη σχετική αίτηση εγγραφής στους εκλογικούς καταλόγους ότι δεν έχει κηρυχθεί έκπτωτος του δικαιώματος του εκλέγειν». Η περίπτ. β΄ που είχε αντικατασταθεί  από την παρ. 5  άρθρου μόνου Π.Δ. 320/30-31 Δεκ. 1999 (ΦΕΚ Α΄305), κατωτ. αριθ. 45, αντικαταστάθηκε περαιτέρω από την παρ. 1 άρθρου μόνου Π. Δ. 130/14-15 Μαίου 2002 (ΦΕΚ Α΄107). γ. Κατά την υποβολή των δικαιολογητικών για την εγγραφή του στους εκλογικούς καταλόγους δήμου ή κοινότητας του ελληνικού κράτους να προσκομίσει ισχύον αποδεικτικό ταυτότητας (αστυνομική ταυτότητα ή διαβατήριο). δ. (Καταργήθηκε από την παρ. 6 άρθρου μόνου Π. Δ. 320/30-31 Δεκ. 1999 (ΦΕΚ Α΄305), κατωτ. αριθ. 45). 7. Κάθε «εκλογέας» διαγράφεται με αίτηση του από τους οικείους ειδικούς εκλογικούς καταλόγους. Επίσης διαγράφεται εφόσον εκλείψουν οι απαιτούμενες προϋποθέσεις για την άσκηση του εκλογικού δικαιώματος, κατά τα οριζόμενα για τους έλληνες εκλογείς ή τους εκλογείς του κράτους - μέλους καταγωγής του. Η διαγραφή ενεργείται κατά τη διαδικασία που ορίζεται από τις διατάξεις της νομοθεσίας για την εκλογή βουλευτών. 8. (Καταργήθηκε από την παρ. 7 άρθρου μόνου Π.Δ. 320/30-31 Δεκ. 1999 (ΦΕΚ Α΄305), κατωτ. αριθ. 45). 3.Α.β.42 Νομαρχιακές και Δημοτικές Εκλογές 9. Για τους «εκλογείς» συντάσσονται ειδικοί εκλογικοί κατάλογοι κατά δήμο, κοινότητα και ενορία, στους οποίους αναγράφονται για κάθε εκλογέα: το επώνυμο, το κύριο όνομα, το όνομα του πατέρα, το όνομα της μητέρας, το όνομα του συζύγου και το γένος αν πρόκειται για έγγαμη γυναίκα που φέρει το επώνυμο του συζύγου, η ακριβής ημερομηνία γέννησης (ημέρα, μήνα, έτος) και εφόσον δεν υπάρχει, η 1 η Ιανουαρίου του έτους γέννησης (ενδεικτικά), το επάγγελμα, η διεύθυνση κατοικίας στην Ελλάδα (δήμος ή κοινότητα ή συνοικισμός, οδός και αριθμός), καθώς και το κράτος - μέλος καταγωγής του. Ο νομός ή αντίστοιχο διοικητικό διαμέρισμα, ο δήμος ή η κοινότητα και  η ενορία, όπου συντρέχει περίπτωση, στον εκλογικό κατάλογο των οποίων είναι γραμμένος, τελευταία, στο κράτος - μέλος καταγωγής. Με την παρ. 45 άρθρ. 5 Νόμ. 2623/24-25 Ιουν. 1998 (ΦΕΚ Α΄139), τόμ. 1Α σελ. 176,34, ορίστηκε ότι: «Οι διατάξεις του δεύτερου εδαφίου της παρ. 5 του άρθρου τέταρτου  του Νόμ. 2196/1994 (ΦΕΚ Α΄41), εφαρμόζονται αναλόγως και στην περίπτωση της παρ. 9 του  άρθρ. 3 π.δ.133/1997» «10. Οι πολίτες των λοιπών κρατών - μελών της Ευρωπαϊκής Ένωσης που κατοικούν στην ελληνική επικράτεια, μπορούν να ασκήσουν το δικαίωμα του εκλέγεσθαι, σύμφωνα με όσα ορίζονται για  τους έλληνες πολίτες από το Σύνταγμα και τη νομοθεσία για την εκλογή των δημοτικών και κοινοτικών αρχών, με την επιφύλαξη των οριζομένων στην επόμενη παράγραφο. Οι πολίτες του προηγουμένου εδαφίου, οι οποίοι βάσει αποφάσεως δικαστηρίου έχουν εκπέσει του δικαιώματος του εκλέγεσθαι σύμφωνα με το δίκαιο του κράτους - μέλους καταγωγής τους, αποκλείονται του δικαιώματος αυτού κατά τις δημοτικές και κοινοτικές εκλογές στην Ελλάδα». Η παρ. 10 αντικαταστάθηκε ως άνω από την παρ. 8 άρθρου μόνου Π.Δ. 320/30-31 Δεκ. 1999 (ΦΕΚ Α΄305), κατωτ. αριθ. 45. 11.Οι «εκλογείς» δεν μπορούν να εκλεγούν στο αξίωμα του Δημάρχου, του Αντιδημάρχου, «του Προέδρου, του Αντιπροέδρου και του Γραμματέα του Δημοτικού Συμβουλίου», του Προέδρου και Αντιπροέδρου της Δημαρχιακής Επιτροπής, του Προέδρου και του Αντιπροέδρου της κοινότητας. Η μέσα σε «» φράση, αντικαταστάθηκε ως άνω από το άρθρο μόνο του Π. Δ. 164/8-8 Ιουλ. 1997 (ΦΕΚ Α΄145). Επίσης δεν μπορούν να εκλεγούν στο αξίωμα του Προέδρου και τους Αντιπροέδρου του Διοικητικού Συμβουλίου και μέλους της Εκτελεστικής Επιτροπής των νομικών προσώπων, περιλαμβανομένων και των Συμβουλίων περιοχής, συνδέσμων και ιδρυμάτων των δήμων και κοινοτήτων. 12.Κατά την κατάθεση της δήλωσης υποψηφιότητας κάθε «εκλόγιμος» οφείλει να υποβάλει, πέρα από τα οριζόμενα από την κείμενη νομοθεσία και τα ακόλουθα δικαιολογητικά: α. Υπεύθυνη δήλωση με την οποία δηλώνεται: (1) Η ιθαγένεια και η διεύθυνση κατοικίας του στην ελληνική επικράτεια. (2) Ο εκλογικός κατάλογος του δήμου ή της κοινότητας ή περιφέρειας ή ενορίας, όπου συντρέχει περίπτωση, στον οποίο είναι γραμμένος τελευταία στο κράτος μέλος καταγωγής του. (3) Ότι στο κράτος - μέλος καταγωγής του δεν εξέπεσε του δικαιώματος του εκλέγεσθαι. «(4) Ότι δεν είναι υποψήφιος για τις δημοτικές και κοινοτικές εκλογές στην Ελλάδα σε άλλο δήμο ή κοινότητα, ούτε σε άλλο συνδυασμό του ίδιου δήμου ή της ίδιας κοινότητας.» Η περίπτ. (4) αντικαταστάθηκε ως άνω, από την παρ. 9 άρθρου μόνου Π. Δ. 320/3031 Δεκ. 1999 (ΦΕΚ Α΄305), κατωτ. αριθ. 45. (5) ΄Ότι δεν έχει ανάλογη ιδιότητα σε άλλα κράτη μέλη της Ευρωπαϊκής Ένωσης η οποία επιφέρει το ασυμβίβαστο για τους; Έλληνες πολίτες. (6) Η ημερομηνία από την οποία είναι υπήκοος ενός κράτους μέλους. β. Σε περίπτωση αμφιβολιών περί την υπεύθυνη δήλωση της περίπτ. α(3) της παρούσης παραγράφου (ο «εκλόγιμος» οφείλει να υποβάλει) βεβαίωση των αρμόδιων διοικητικών αρχών του κράτους καταγωγής του ότι δεν έχει εκπέσει  του δικαιώματος του εκλέγεσθαι στο κράτος αυτό ή ότι έκπτωση από το δικαίωμα αυτό δεν είναι γνωστή στις αρχές αυτές. Εάν δεν προσκομισθεί η βεβαίωση, η υποψηφιότητα, κηρύσσεται  απαράδεκτη. γ. Φωτοαντίγραφο ισχύοντος αποδεικτικού ταυτότητας (αστυνομικής ταυτότητας ή διαβατηρίου), επικυρωμένο από δημόσια, Νομαρχιακή, Δημοτική ή Κοινοτική αρχή. (Μετά τη σελ. 54,32)  Σελ. 54,33 Τεύχος 1424 Σελ. 71 Νομαρχιακές και Δημοτικές Εκλογές 3.Α.β.42 Ψηφοφορία - Εξουσιοδότηση Άρθρο 4.-1.«Οι εκλογείς» ψηφίζουν μαζί με τους λοιπούς εκλογείς στα εκλογικά τμήματα που ορίζει ο Νομάρχης σύμφωνα με τις διατάξεις του άρθρου 48 της εκλογικής νομοθεσίας (Π.Δ. 92/1994). 2. Σε κανένα δεν μπορεί να επιτρέψει η εφορευτική επιτροπή να ψηφίσει εάν δεν προσκομίσει το εκλογικό του βιβλιάριο και έγκυρο αποδεικτικό ταυτότητας (αστυνομική ταυτότητα, διαβατήριο κλπ). 3. Με απόφαση του Υπουργού Εσωτερικών, Δημόσιας Διοίκησης και Αποκέντρωσης,  μπορεί να καθορίζεται κάθε άλλη αναγκαία λεπτομέρεια για την εφαρμογή των διατάξεων του κεφαλαίου αυτού. 4. Για όποιο θέμα δεν προβλέπεται ειδική ρύθμιση στα προηγούμενα άρθρα του κεφαλαίου αυτού, εφαρμόζονται ανάλογα οι διατάξεις των Π.Δ/των 92/1994 και 410/1995, όπως κάθε φορά ισχύουν. 5. Το Υπουργείο Εσωτερικών, Δημόσιας Διοίκησης και Αποκέντρωσης είναι αρμόδιο για την ανταλλαγή των αναγκαίων πληροφοριών με τα λοιπά κράτη μέλη της Ευρωπαϊκής Ένωσης για την εφαρμογή των διατάξεων του παρόντος Διατάγματος. 6.Η Ελλάδα γνωστοποιεί στην Επιτροπή κάθε περίπτωση στην οποία επέρχεται θεσμική μεταβολή των βαθμών της τοπικής αυτοδιοίκησης ή μεταβολή της ονομασίας τους άλλη εκτός από αυτή που αναφέρεται στο παράρτημα της Οδηγίας. Έναρξη ισχύος Άρθρ.5.- Η ισχύς του παρόντος αρχίζει από τη δημοσίευση του στην Εφημερίδα της Κυβερνήσεως. 